[{"text_idx": "#000003", "text": "Programazioa asteburu honetan irekiko da, leku kopuru txikiko ikuskizunarekin \u201320 pertsona\u2013, Adria\u0301n Conde artista argentinarraren \u201cPetite Caravane\u201d karabanaren barruan izango baita. Larunbatean Txurdinagako Garai Lorategietan eta igandean Otxarkoagako Kepa Enbeita plazan instalatuko den antzerki ibiltari txikia. 30 minutuz behin eskainiko dira emanaldiak."}, {"text_idx": "#000008", "text": "Programazioaren barruan aipatzekoak dira Rau\u0301l Alegri\u0301a, Struc eta He\u0301ctor San Segundo ilusionistek eskainiko dituzten kanpoko hiru ikuskizun. Kaleko arteen arloan erreferentea den Struc mago katalan beteranoak, umorez betetako \u201cEsto no es magia... o si\u0301\u201d ikuskizuna eskainiko du maiatzaren 18an. Bertan magia manipulazioarekin, globoflexiarekin eta antzeko beste diziplina batzuekin fusionatzen du. Maiatzaren 24an, Estatu Batuetako agertokietan ohikoa den Rau\u0301l Alegri\u0301a Quimera Zirkuaren zuzendariaren txanda izango da."}, {"text_idx": "#000009", "text": "Emanaldi ikusgarriena maiatzaren 25ean izango da, Garaiko Lorategien plazan, He\u0301ctor San Segundoren eskutik. Ameriketan, Portugalen eta Espainian sariak jaso dituen He\u0301ctor San Segundok formatu handiko bere ikuskizun berria estreinatuko du Euskadin. \u201cEl u\u0301ltimo Gran MaJo\u201d, magia show ikaragarria, ikuskizun deliragarri eta dibertigarria, magia zirraragarrienarekin eta umore dotoreenarekin. Magia efektu sinestezinak, aparatu handiekin eta partaidetzan oinarritutako umore magikoarekin uztartzen dira, eszeptikoenak aho zabalik uzteko."}]